เซนมาร์เก็ต

เซนมาร์เก็ต () เป็นเว็บไซต์อีคอมเมิร์ซสัญชาติญี่ปุ่น ในเครือบริษัท ZenGroup ก่อตั้งขึ้นเมื่อปี 2014 มีสำนักงานใหญ่และคลังสินค้าตั้งอยู่ในจังหวัดโอซากะ ประเทศญี่ปุ่น โดยเป็นบริการช้อปปิ้งของญี่ปุ่น (หรือเรียกอีกอย่างว่าพร็อกซี่, บริการพร็อกซี่ หรือ ตัวกลางในการช้อปปิ้ง) ที่ให้ผู้ใช้งานจากในประเทศต่าง ๆ ที่ไม่ได้อาศัยอยู่ในญี่ปุ่น สามารถสั่งซื้อสินค้าจากเว็บไซต์อีคอมเมิร์ซของญี่ปุ่นได้เป็นส่วนใหญ่

ด้วยเว็บ ZenMarket ผู้ใช้งานสามารถซื้อสินค้าจากแพลตฟอร์มช้อปปิ้งขนาดใหญ่ของญี่ปุ่น เช่น Mercari, Rakuten, Rakuma และ Yahoo! อีกทั้งยังสามารถเสนอราคาประมูลสินค้าบนแพลตฟอร์มการประมูลออนไลน์ คือ Yahoo! Auctions ซึ่งเป็นเว็บไซต์ประมูลหลักในญี่ปุ่น โดยคิดค่าบริการเพียง 300 เยนต่อรายการ (ประมาณ 75 บาท)

บริษัท ZenGroup ยังมีธุรกิจในเครืออื่น ๆ อีก ได้แก่ ZenPop - บริการกล่องสินค้าญี่ปุ่นรายเดือนกล่องบริการสินค้าญี่ปุ่นสำหรับสมาชิกรายเดือน, ZenPlus - แพลตฟอร์มสำหรับร้านค้าในญี่ปุ่นซึ่งต้องการนำสินค้ามาขายให้ลูกค้าต่างประเทศ และ ZenPromo - บริการให้คำปรึกษาบริษัทญี่ปุ่นที่ต้องการตีตลาดต่างประเทศ

ประวัติ 
ZenMarket ก่อตั้งเมื่อเดือนเมษายน ปี 2014 ในชื่อ ZenMarket GK โดยนักเรียนชาวยูเครน 3 คนและนักเรียนชาวรัสเซียอีก 1 คน จากนั้นได้มีการเปลี่ยนชื่อเป็น ZenMarket ในเดือนตุลาคม ปี 2017 ในปี 2016 ZenMarket ได้เปิดตัว ZenPlus ซึ่งเป็นแพลตฟอร์มอีคอมเมิร์ซแบบบูรณาการที่รวบรวมทั้งธุรกิจและร้านค้าของญี่ปุ่นเพื่อให้สามารถขายสินค้าในต่างประเทศได้

สินค้าใน ZenPlus เช่น การซื้อ-ขาย การ์ดโปเกมอน "Pikachu Illustrator" หนึ่งในการ์ดเหล่านั้นสามารถขายได้ในราคา 25 ล้านเยน (ประมาณ 6.2 ล้านบาท) ในเดือนมิถุนายน ปี 2020 จนเดือนสิงหาคม ปีเดียวกันนั้น ก็มีการ์ดอีกหนึ่งใบ ขายได้ในราคา 22 ล้านเยน (ประมาณ 5.5 ล้านบาท) ในเดือนกุมภาพันธ์ ปี 2021 การ์ดที่ขายได้ราคาสูงที่สุด มีมูลค่าสูงถึง 38 ล้านเยน (ประมาณ 9.5 ล้านบาท) และล่าสุดในเดือนพฤษภาคม ปี 2022 สถิติถูกทำลายอีกครั้ง เมื่อการ์ด “Pikachu Illustrator” อีกใบขายได้ในราคา 98 ล้านเยน (ประมาณ 25 ล้านบาท)

ปี 2017 ZenMarket มียอดขายรวม 2.2 พันล้านเยน  (ประมาณ 546 ล้านบาท) และในปี 2018 ก็เพิ่มขึ้นเป็น 3.1 พันล้านเยน (ประมาณ 770 ล้านบาท) ในส่วนของปี 2019 บริษัทได้มีจำนวนผู้ใช้ที่ลงทะเบียน 547,835 คน

ปี 2021 เดือนมีนาคม ZenMarket ได้ถูกจัดอันดับอยู่ในลำดับที่ 208 จากการจัดอันดับของ FT ranking: Asia-Pacific High-Growth Companies 2021 จากเว็บไซต์ The Financial Times Nikkei Asia และในเดือนเมษายนปีเดียวกันนั้น ยอดจำนวนผู้ใช้ที่ลงทะเบียนใน ZenMarket ได้เพิ่มขึ้นทะลุ 1 ล้านคน มีการจัดส่งพัสดุไปมากกว่า 150 ประเทศ จนเมื่อเดือนกุมภาพันธ์ ปี 2023 บริษัทก็มีผู้ใช้ที่ลงทะเบียนมากกว่า 1.7 ล้านคนบนแพลตฟอร์ม

 2014
 เมษายน - ก่อตั้งบริษัท ZenMarket Co., Ltd. และเปิดตัว ZENMARKET สำหรับให้บริการช้อปปิ้งของญี่ปุ่น
 มิถุนายน - ขยายกิจการไปยังประเทศที่ใช้ภาษาอังกฤษเป็นหลัก (โดยเริ่มส่งออกไปยังประเทศสิงคโปร์ สหรัฐอเมริกาและอีกหลายประเทศในยุโรป) พร้อมเปิดตัวเว็บไซต์ในเวอร์ชั่นภาษาอังกฤษและยูเครน
 พฤศจิกายน - เปิดตัวแพลตฟอร์ม Yahoo! Auctions และระบบการประมูลสินค้าอัตโนมัติบนเว็บไซต์
 2015
 มิถุนายน - ย้ายสำนักงานใหญ่ไปที่คามิชินโจ เมืองซูอิตะ จังหวัดโอซากะ
 2016
 ตุลาคม - เปิดตัว ZenPop ซึ่งเป็นบริการสำหรับกล่องรายเดือน
 ธันวาคม - เปิดตัว ZenPlus แพลตฟอร์มอีคอมเมิร์ซ
 2017
 กุมภาพันธ์ - ย้ายสำนักงานใหญ่ไปที่อิตาจิโบริ เมืองนิชิ จังหวัดโอซากะ
 พฤษภาคม - เพิ่มเวอร์ชั่นภาษาสเปนในเว็บไซต์
 ตุลาคม - เปลี่ยนสถานะบริษัท จาก บริษัทจํากัด เป็น บริษัทร่วมทุน
 พฤศจิกายน - เพิ่มเงินลงทุนเป็น 20 ล้านเยน (ประมาณ 5 ล้านบาท)
 ธันวาคม - เพิ่มเวอร์ชั่นภาษาฝรั่งเศสในเว็บไซต์
 2018
 ตุลาคม - ยอดขายรายเดือนเกิน 250 ล้านเยน (ประมาณ 62 ล้านบาท) จากผู้ใช้ที่ลงทะเบียนกว่า 350,000 ราย
 2019
 มีนาคม - พัสดุถูกจัดส่งไปมากกว่า 135 ประเทศ มีผู้ลงทะเบียนบนแพลตฟอร์มกว่า 450,000 ราย และมีการจัดส่งไปกว่า 190,000 รายการ
 มิถุนายน - เพิ่มเวอร์ชั่นภาษามาเลเซียในเว็บไซต์
 กันยายน - เพิ่มเวอร์ชั่นภาษาเวียดนามในเว็บไซต์
 ธันวาคม - มีผู้ลงทะเบียนบนแพลตฟอร์มมากกว่า 600,000 ราย
 2020
 พฤษภาคม - เพิ่มช่องทางการชําระเงินด้วยสกุลเงินดิจิทัล
 มิถุนายน - มีผู้ลงทะเบียนบนเว็บไซต์มากกว่า 800,000 ราย
 กรกฎาคม - การ์ดโปเกมอนที่แพงที่สุดในโลก (Pokémon Illustrator) ถูกขายบน ZenPlus ในราคา 25 ล้านเยน (ประมาณ 6.2 ล้านบาท)
 สิงหาคม - เริ่มทำงานร่วมกับ World Switch ซึ่งเป็นระบบการจัดการแบบรวมไปยังศูนย์กลางสําหรับอีคอมเมิร์ซ โดยเน้นเฉพาะการขายสินค้ามือสอง
 กันยายน - เพิ่มเงินลงทุนเป็น 80 ล้านเยน (ประมาณ 20 ล้านบาท) และเพิ่มเวอร์ชั่นภาษาอาหรับในเว็บไซต์
 ตุลาคม - จํานวนการประมูลที่เกิดขึ้นบนแพลตฟอร์มผ่าน Yahoo! Auctions เกินหนึ่งล้านรายการ และมียอดขายรายเดือนเกิน 500 ล้านเยน (ประมาณ 124 ล้านบาท)
 พฤศจิกายน - มีจำนวนร้านค้าที่เปิดบนแพลตฟอร์ม ZenPlus มากกว่า 1,000 ร้าน และจํานวนสินค้าที่วางจําหน่ายมีมากกว่า 5 ล้านรายการ
 ธันวาคม - มีผู้ใช้ที่ลงทะเบียนบนแพลตฟอร์มกว่า 900,000 ราย และมีการจัดส่งพัสดุทั้งหมดมากกว่า 400,000 รายการ ยอดขายรายเดือนเกิน 600 ล้านเยน (ประมาณ 150 ล้านบาท)
 2021
 มกราคม - สถิติการ์ดโปเกมอน (Pokémon Illustrator) ที่แพงที่สุดในโลกถูกทําลายอีกครั้ง โดยถูกจำหน่ายบน ZenPlus ในราคา 38 ล้านเยน (ประมาณ 9.5 ล้านบาท)
 มีนาคม - ผู้ใช้มากกว่าหนึ่งล้านคนบน ZenMarket, เว็บไซต์ The Financial Times Nikkei Asia จัดอันดับให้ ZenMarket อยู่ในอันดับที่ 208 ในการจัดอันดับ Asia-Pacific High Growth Companies 2021
 เมษายน - บริษัทจัดงานฉลองครบรอบ 7 ปี โดยมีนิตยสาร Nikkei Business มาทำข่าว, พัสดุถูกจัดส่งไปยังกว่า 150 ประเทศและยอดขายรายเดือนมากกว่า 700 ล้านเยน (ประมาณ 175 ล้านบาท)
 พฤษภาคม - เพิ่มเวอร์ชั่นภาษาเยอรมันในเว็บไซต์
 มิถุนายน - เพิ่มเวอร์ชั่นภาษาอินโดนีเซียในเว็บไซต์, มีผู้ใช้ที่ลงทะเบียนมากกว่า 1.1 ล้านรายและยอดขายรายเดือนเกิน 800 ล้านเยน (ประมาณ 200 ล้านบาท)
 กรกฎาคม - เว็บไซต์เวอร์ชันใหม่เปิดให้บริการเป็นภาษาไทย ยอดขายต่อปีสูงถึง 7.2 พันล้านเยน (ประมาณ 1.79 พันล้านบาท)
 สิงหาคม - มีจํานวนผู้ใช้ที่ลงทะเบียนมากกว่า 1.2 ล้านราย
 ธันวาคม - มีจำนวนผู้ใช้ที่ลงทะเบียนมากกว่า 1.4 ล้านราย และเพิ่มเวอร์ชั่นภาษาอิตาลีในเว็บไซต์
 2022
 มกราคม - เพิ่มเวอร์ชั่นภาษาตุรกีในเว็บไซต์
 กุมภาพันธ์ - เพิ่มเวอร์ชั่นภาษาโปรตุเกตในเว็บไซต์
 พฤษภาคม - สถิติการ์ดโปเกมอน (Pokémon Illustrator) ที่แพงที่สุดในโลกถูกทําลายอีกครั้ง โดยถูกจำหน่ายบน ZenPlus ในราคา 98 ล้านเยน (ประมาณ 25 ล้านบาท)
 ธันวาคม - บริษัทได้มีการเปลี่ยนชื่อเป็น ZenGroup Co., Ltd.
 2023
 มกราคม - เพิ่มเวอร์ชั่นภาษาโปแลนด์ในเว็บไซต์
 กุมภาพันธ์ - เปิดตัวแพลตฟอร์ม Mercari บนเว็บไซต์ ZenMarket
 มีนาคม - เพิ่มเวอร์ชั่นภาษาเกาหลีในเว็บไซต์

อ้างอิง 

ตราสินค้าญี่ปุ่น